Matakan magance rikicin makiyaya da manoma | BATUTUWA | DW | 08.01.2018
Matakan magance rikicin makiyaya da manoma
Matsalar makiyaya da manoma a Najeriya
Gwamnatin Najeriya za ta girke jami’an tsaro da za su kare gonaki da dabbobin domin kawo karshen rikicin makiyaya da manoma.
Manyan jami'an kula da harkokin tsaro a karkashin ministan kula da harkokin cikin gida na Najeriyar sun gudanar da taro a Abuja, kan matsalar makiyaya da manoma. Ministan kula da ayyukan gona ya bayyana takaici kan yadda aka kashe jama'a a rikicin makiyaya da manoma a jihar Benue, abin da ke haifar da Karin fuskantar zaman tankiya a jihar da ma wadanda ke makwabtaka da ita.
Lamarin da ministan ya ce baya ga asarar rayuka, tana barazana ga afkuwar 'yunwa domin kuwa manoman ba za su iya gudanar da aikinsu ba, su kuma makiyaya na cikin tasku. Wannan ya sa gwamnonin jihohin Benue da Nasarawa da Taraba da Kaduna da kuma Niger suka yi taro. Ministan kula da aikin gona na Najeriyar Audu Ogbeh ya bayyana matakan da zasu dauka.
"Babu abin takiaci da ya wuce irin wannan rikici da ya ki ci ya ki cinyewa, amma in zamu fada wa kanmu gaskiya shekaru 50 da suka gabata ba mu yi wa makiyaya wani tanadi kamar yadda muka yi wa manoma ba.''
A cewar ministan ana amfani da tsarin a kasar Habasha da ma sauran wasu kasashe, wanda kuma ya samu nasara. Minstan kula da harkokin cikin gida na Najeriya Janar AbdulRahman Dambazau ya bayyana cewa gwamnati ba za ta sa ido tana ganin masu mumunan aniya na ci gaba da karkashe mutanen da ba su ji ba ba su gani ba.
Munin da wannan rikici na Benue ya yi, ya daga hankalin mahukuntan Najeriya da ya sanya ci gaba da tarba-tarba na dakile sake afkuwarsa, ko kuwa bazuwar lamarin.
Gwamnonin Najeriya na shirin samar da mafita kan rikicin makiyaya
Kwanan wata 08.01.2018
Muhimman kalmomi Najeriya, Benue, Makiyaya, Tsaro, Kiwo, Noma
Permalink https://p.dw.com/p/2qXFu
Najeriya: EFCC ta rufe asusun wasu jihohi 09.08.2018
A wani abin da ake yi wa kallon dorawa a cikin rikicin zabukan shekara ta 2019, hukumar EFCC ta rufe daukacin asusun jihohin Benue da Akwa Ibom da ake ganin suna da tasiri ga adawa.
Najeriya: Gwamnan Filato ya soki dokar hana kiwo 11.01.2018
A wani mataki na nuna sabani kan batun rikin manoma da makiyaya a Najeriya, gwamnan jihar Filato Simon Lalong ya soki matakin gwamnonin Benue da Taraba na kafa dokar hana kiwo ba tare da yin adalci ba.